पाएं अपने शहर की ताज़ा ख़बरें और फ्री ई-पेपरडाउनलोड करें
देश में कोरोना मरीजों की मौतों का आंकड़ा पहली बार एक दिन में 4 हजार के पार हो गया है। शुक्रवार को जहां पॉजिटिव केस की संख्या 4 लाख 1 हजार 228 रही, वहीं 4,191 रिकॉर्ड मरीजों की जान चली गई।
25 दिन में रोज जान गंवाने वाले मरीजों की संख्या 1 हजार से 4 हजार के पार हुई है। इससे पहले 13 अप्रैल को मौतों की संख्या 1 हजार को पार हुआ था। वहीं, 2 हजार की संख्या 20 अप्रैल और 3 हजार का आंकड़ा 27 अप्रैल को क्रॉस कर गया था। कुल मिलाकर देखें तो एक हजार से तीन हजार मौतों की संख्या पहुंचने में 14 दिन लगें। वहीं 4 हजार का आंकड़ा 10 दिनों के अंतराल में पार हुआ है।
कर्नाटक में दो हफ्ते के लॉकडाउन का ऐलान
कर्नाटक में सरकार ने 2 हफ्ते के लॉकडाउन की घोषणा की है। सोमवार से इसकी शुरुआत हो जाएगी। मुख्यमंत्री बीएस येदियुरप्पा ने शुक्रवार को कहा कि लॉकडाउन में सुबह 10 बजे के बाद किसी को बाहर निकलने की इजाजत नहीं दी जाएगी। मैंने पुलिस अधिकारियों से कहा है कि नियम तोड़ने वालों पर वे सख्त कार्रवाई करें। कोरोना से मरने वालों की संख्या और नए केस में तेज बढ़ोतरी को देखते हुए हमने यह फैसला किया है।
दिल्ली में लगातार कम हो रहे केस
दिल्ली में शुक्रवार को 19,832 नए केस सामने आए हैं। पिछले 5 दिन में यह चौथा मौका है, जब दिल्ली में 20 हजार से कम केस आए हैं। बीते 24 घंटे में यहां 19,085 मरीज रिकवर हुए। 341 की मौत हो गई। अब यहां करीब 13 लाख केस हो चुके हैं। इनमें 91 हजार एक्टिव हैं।
देश में कोरोना महामारी आंकड़ों में
बीते 24 घंटे में कुल नए केस आए: 4.01 लाख
बीते 24 घंटे में कुल मौतें: 4,191
बीते 24 घंटे में कुल ठीक हुए: 3.19 लाख
अब तक कुल संक्रमित हो चुके: 2.18 करोड़
अब तक ठीक हुए: 1.79 करोड़
अब तक कुल मौतें: 2.38 लाख
अभी इलाज करा रहे मरीजों की कुल संख्या: 37.21 लाख
PM ने दवाइयों की उपलब्धता का रिव्यू किया
प्रधानमंत्री नरेंद्र मोदी ने गुरुवार को देश में कोरोना के हालात का रिव्यू किया। इस दौरान उन्होंने स्वास्थ्य सेवाओं का रिव्यू किया। उन्होंने हॉस्पिटल बेड्स और दवाइयों की उपलब्धता की भी समीक्षा की। PMO के मुताबिक, रिव्यू के दौरान प्रधानमंत्री को उन 12 राज्यों के बारे में विस्तार से जानकारी दी गई, जहां एक्टिव केस 1 लाख से ज्यादा हैं। उन्होंने उन जिलों के बारे में भी बताया गया, जहां सबसे ज्यादा मौतें रिकॉर्ड की जा रही हैं।
45 साल से ऊपर की करीब 31% आबादी को वैक्सीन लगी
इस दौरान प्रधानमंत्री ने स्पष्ट किया कि राज्यों को उन इलाकों की पहचान करने के लिए एडवाइजरी भेजनी चाहिए, जहां पॉजिटिविटी रेट 10% से ज्यादा हो और ICU समेत हॉस्पिटल बेड्स 60% से ज्यादा भर चुके हों। प्रधानमंत्री को बताया गया कि राज्यों को अब तक कुल 17.17 करोड़ वैक्सीन के डोज सप्लाई की जा चुकी है। देश में 45 साल से ऊपर की करीब 31% आबादी को कम से कम वैक्सीन की एक डोज दी जा चुकी है।
कोरोना अपडेट्स
प्रमुख राज्यों के हाल
1. महाराष्ट्र
यहां शुक्रवार को 54,022 लोग संक्रमित पाए गए। 37,386 लोग रिकवर हुए और 898 की मौत हो गई। अब तक राज्य में 49.96 लाख लोग संक्रमण की चपेट में आ चुके हैं। इनमें 42.65 लाख लोग ठीक हो चुके हैं, जबकि 74,413 लोगों की मौत हो गई। 6.54 लाख मरीजों का अभी इलाज चल रहा है।
2. उत्तर प्रदेश
यहां शुक्रवार को 27,763 लोग संक्रमित पाए गए। 33,117 लोग रिकवर हुए और 372 लोगों की मौत हो गई। अब तक राज्य में 14.53 लाख लोग संक्रमित हो चुके हैं। इनमें 11.84 लाख ठीक हो चुके हैं, जबकि 14,873 मरीजों ने दम तोड़ दिया। 2.54 लाख मरीजों का इलाज चल रहा है।
3. दिल्ली
देश की राजधानी दिल्ली में शुक्रवार को 19,832 लोग कोरोना पॉजिटिव पाए गए। 19,085 लोग ठीक हुए और 341 की मौत हो गई। अब तक 12 लाख 92 हजार लोग संक्रमण की चपेट में आ चुके हैं। इनमें 11 लाख 83 हजार ठीक हो चुके हैं, जबकि 18,739 मरीजों की मौत हो चुकी है। 91,035 का इलाज चल रहा है।
4. छत्तीसगढ़
यहां शुक्रवार को 13,628 लोग कोरोना संक्रमित पाए गए। 13,624 लोग ठीक हुए और 208 की मौत हो गई। अब तक राज्य में 8.30 लाख लोग संक्रमण की चपेट में आ चुके हैं। इनमें 6.88 लाख लोग ठीक हो चुके हैं, जबकि 10,158 मरीजों की मौत हो चुकी है। 1.31 लाख मरीजों का इलाज चल रहा है।
5. गुजरात
राज्य में शुक्रवार को 12,064 लोग संक्रमित मिले। 13,085 लोग रिकवर हुए और 119 की मौत हो गई। अब तक 6.58 लाख लोग संक्रमण की चपेट में आ चुके हैं। इनमें 5.03 लाख ठीक हो चुके हैं, जबकि 8,154 मरीजों की मौत हो चुकी है। 1.46 लाख मरीज ऐसे हैं, जिनका इलाज चल रहा है।
6. मध्यप्रदेश
राज्य में शुक्रवार को 11,708 लोग कोरोना पॉजिटिव पाए गए। 4,815 लोग ठीक हुए और 84 की मौत हो गई। अब तक 6.49 लाख लोग संक्रमण की चपेट में आ चुके हैं। इनमें 5.47 लाख लोग ठीक हो चुके हैं, जबकि 6,244 लोगों की मौत हो चुकी है। 95,423 मरीज ऐसे हैं जिनका इलाज चल रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva awa_Deva mar_Deva hin_Deva awa_Deva hin_Deva awa_Deva hin_Deva san_Deva hin_Deva bho_Deva hin_Deva mai_Deva hin_Deva zho_Hant eng_Latn